ആറന്മുളയില് പതിമൂന്ന് കാരിയെ ലൈംഗികമായി പീഡിപ്പിച്ച കേസ് രണ്ട് പേര് അറസ്റ്റില് പത്തനംതിട്ട: പത്തനംതിട്ട ആറന്മുളയില് പതിമൂന്ന് വയസുകാരിയെ ലൈംഗികമായി പീഡിപ്പിച്ച കേസില് രണ്ട് പേര് അറസ്റ്റിലായി. കായകുളം സ്വദേശികളായ ഷിബിന്, മുഹമ്മദ് ഷിറാസ് എന്നിവരാണ് പിടിയിലായത്. സംഭവത്തില് അമ്മയ്ക്കും മറ്റ് രണ്ട് പേര്ക്കുമെതിരെ പൊലീസ് കേസെടുത്തിട്ടുണ്ട്. പെണ്കുട്ടിയെ സര്ക്കാര് സംരക്ഷണ കേന്ദ്രത്തിലേക്ക് മാറ്റി. ഇക്കഴിഞ്ഞ ബുധനാഴ്ചയാണ് സംഭവം. അന്ന് വൈകീട്ട് തന്നെ കുട്ടിയെ കാണാനില്ലെന്ന പരാതിയുമായി ആദ്യം പൊലീസിനെ സമീപിച്ചത് രണ്ടാനച്ഛനാണ്. പരാതിയില് പൊലീസ് അന്വേഷണം തുടരുന്നതിനിടെ തൊട്ടടുത്ത ദിവസം പെണ്കുട്ടില് വീട്ടില് തിരിച്ചെത്തി. അസ്വഭാവികതകള് കാണിച്ച കുട്ടിയെ കൗണ്സിലിങ്ങ് നടത്തിയപ്പോഴാണ് പീഡന വിവരം പുറത്തറിഞ്ഞത്. തുടര്ന്ന് നടത്തിയ വൈദ്യ പരിശോധനയില് ഇത് സ്ഥിരീകരിച്ചു. പഞ്ചായത്ത് അംഗമാണ് ഈ പൊലീസിനെ വിവരം അറിയിച്ചത്. അമ്മയ്ക്ക് പുറമെ ഹരിപ്പാട് സ്വദേശിയായ ലോറി ഡ്രൈവറിനും സുഹൃത്തിനുമെതിരെയാണ് എഫ്ഐആര് രജിസ്റ്റര് ചെയ്തത്. ലോറി ഡ്രൈവര് ആയ പ്രതി പല തവണ കുട്ടിയുടെ വീട്ടില് എത്തിയിട്ടുണ്ട്. സംഭവ ദിവസം ഇയാള് തന്നെയാണ് കുട്ടിയെ വീട്ടില് എത്തി ബൈക്കില് കയറ്റി കൊണ്ടുപോയത്. കുട്ടിയെ കൊണ്ടു പോകുന്നതില് അമ്മയുടെ സമ്മതം ഉണ്ടായിരുന്നെന്ന വിവരത്തിന്റെ അടിസ്ഥാനത്തിലാണ് പ്രതി ചേര്ത്തത്. പ്രാഥമിക അന്വേഷണത്തില് കുട്ടിയുടെ അമ്മയ്ക്ക് മാനസിക പ്രശ്നങ്ങള് ഉണ്ടെന്നാണ് കണ്ടെത്തല്. അമ്മയും നിലവില് സര്ക്കാര് സംരക്ഷണ കേന്ദ്രത്തിലാണ്. പെണ്കുട്ടിയുിടെ രഹസ്യ മൊഴി രേഖപ്പെടുത്തിയിട്ടുണ്ട്. കൂടുതല് അന്വേഷണം നടന്നു വരികയാണ്. കുട്ടിക്ക് നിലവില് ആരോഗ്യ പ്രശ്നങ്ങള് ഇല്ല. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona Last Updated Jul 31, 2021, 2:02 PM IST Crime News